b"\n_START_ARTICLE_\nVerona Rupes\n_START_PARAGRAPH_\nVerona Rupes \xc3\xa9s un accident geogr\xc3\xa0fic de la superf\xc3\xadcie de Miranda, sat\xc3\xa8l\xc2\xb7lit natural del planeta Ur\xc3\xa0. Els barrancs s'anomenen rupes en llenguatge astrogeol\xc3\xb2gic. El seu nom prov\xc3\xa9 de la trag\xc3\xa8dia de William Shakespeare, Romeu i Julieta._NEWLINE_S'ha estimat que el barranc t\xc3\xa9 una altitud de 5 a 10 km, cosa que en fa el penya-segat m\xc3\xa9s alt del sistema solar._NEWLINE_La seva formaci\xc3\xb3 pot ser deguda a una destrucci\xc3\xb3 i posterior acreci\xc3\xb3 de Miranda, o per moviments tect\xc3\xb2nics de l'escor\xc3\xa7a gelada del sat\xc3\xa8l\xc2\xb7lit._NEWLINE_La sonda Voyager\xc2\xa02 prengu\xc3\xa9 fotografies d'aquest accident geogr\xc3\xa0fic durant el seu sobrevol de Miranda l'any 1986."